6O tlo mpona ke eme mola pele ga gago godimo ga leswika thabeng ya Horebe. E tlo re ge o itia leswika, le tlo tšwa meetse, mme setšhaba se tlo nwa. Moshe a dira tšona tšeo, bagolo ba Baisiraele ba lebeletše. Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dihlatse tša Jehofa
Dilo tše di Lego Gona
Dikgatišo tše di Lego Gona
KAMOO O KA HWETŠAGO BOPHELO BJO BO SA FELEGO
Ge Jesu a sa le kgauswi le Jerusalema, Bajuda ba fapafapanego ba tla go yena. Ba bangwe ba nyaka go ithuta go yena mola ba bangwe ba nyaka go mo leka. Yo mongwe wa bona yo e lego setsebi sa Molao, o botšiša potšišo e rego: “Morutiši, ke swanetše go dira’ng gore ke je bohwa bja bophelo bjo bo sa felego?”—Luka 10:25.
Jesu o botša monna yo o re: “O arabile gabotse; ‘tšwela pele o dira seo gomme o tla hwetša bophelo.’” Eupša na poledišano ye e felela mo? Monna yo ga a nyake karabo yeo e ithekgilego ka therešo feela; o nyaka “go itlhatsela a lokile,” go kgonthišetša gore kgopolo ya gagwe e nepagetše le gore ka go re’alo tsela yeo a swarago batho ba bangwe ka yona e lokile. Ka gona o a botšiša o re: “Ge e le gabotse, ke mang yo e lego moagišani wa ka?” (Luka 10:28, 29) Potšišo yeo ye e bonagalago e le bonolo e na le mo gontši mo e go bolelago. Bjang?
Monna yoo Jesu a mmotšago taba ye o tloga a tseba gore baperisita ba bantši le bathuši ba tempeleng ba Balefi ba dula Jeriko. Ge ba boa tempeleng, ba swanetše go theoga tseleng e itšego ya monabo wa dikhilomithara tše e ka bago tše 23. Tsela yeo e ka ba e kotsi, ka ge e na le bahlakodi bao ba laletšego go yona. Ge moperisita le Molefi ba hwetša Mojudagotee le bona a le tlalelong, na ga se ba swanela go mo thuša? Kanegelong ya gagwe, Jesu o anega gore ga se ba mo thuša. Yo a ilego a mo thuša ke Mosamaria, e lego monna wa setšhaba seo Bajuda ba se nyatšago.—Johane 8:48.
Mosamaria o ile a thuša bjang Mojuda yo a gobetšego? Jesu o tšwela pele o re: “A mmatamela a mo tlema dintho tša gagwe a di tšhela ka makhura le beine. Bjale a mo nametša pokolo ya gagwe a mo iša ntlong ya baeti, a mo hlokomela. Ke moka letšatšing le le latelago a tšea ditenariase tše pedi a di nea mohlokomedi wa ntlo ya baeti, a re: ‘Hle mo oke, gomme tšohle tše o tlago go di diriša ka ntle le se, ke tla go bušetša tšona ge ke boa.’”—Luka 10:34, 35.
Jesu o hlalosa bjang gabotse kgopolo e nepagetšego ya gore ke mang yo e lego moagišani?
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG